Demeter, ’n Romeinse kopie van die oorspronklike werk (Vatikaan-museum).
Landbou en koring
Fakkel, koringaar, papawer
Poseidon, Hades, Hestia, Hera, Zeus
Persephone, Zagreus, Despoina, Arion, Plutos, Philomelos
Demeter (Grieks: Δημήτηρ) was in die Griekse mitologie die godin van graan en vrugbaarheid, die rein voeder van die jeug en die groen aarde, en die bewaarder van die huwelik en die heilige wette. In die Homeriese lofsang aan Demeter (omstreeks 7de eeu v.C.) word sy die "bringer van seisoene" genoem, ’n aanduiding dat sy aanbid is lank voor sy een van die twaalf Olimpiese gode geword het.
Sy word dikwels uitgebeeld in ’n strydwa en saam met simbole van die oes, onder andere blomme, graan en vrugte. Sy word ook soms saam met haar dogter Persephone uitgebeeld.
Haar eweknie in die Romeinse mitologie is Ceres.
1 Demeter en Poseidon
2 Demeter en Persephone
Demeter en Poseidon[wysig]
Die terugkeer van Persephone, deur Frederic Leighton, 1891.
Demeter en Poseidon se name word van vroeg af reeds verbind. In een mite maak Poseidon haar die hof, maar sy probeer vlug. Sy verander haar in ’n merrie en kruip tussen ’n trop perde weg. Poseidon besef egter wat gebeur het, verander hom in ’n hings en verkrag haar.
Hul kinders was ’n dogter, "Die meesteres", wie se naam Despoina nie genoem mag word nie, en ’n perd, Arion, wat soos ’n mens kon praat.
Demeter en Persephone[wysig]
Die sentrale tema van Demeter in mites is haar verhouding met haar dogter Persephone by Zeus. Hades (die god van die onderwêreld) ontvoer Persephone terwyl sy saam met haar ma blomme pluk en neem haar as vrou. Demeter mis haar baie en vervloek die land, wat ’n groot droogte tot gevolg het. Daarna pleit sy by Zeus om haar dogter terug te bring.
Zeus stuur Hermes om dit te doen, maar Hades gee vir Persephone